Aida Aris

Siti Rohaida Mat Aris (Tulisan Jawi: سيتي رحيدا بنت مة ارس; lahir 7 September 1972) atau lebih dikenali sebagai Aida Aris merupakan seorang pelakon dan model wanita Singapura yang terkenal di Malaysia dan Singapura.

Kerjaya
Bakatnya bermula sebagai peragawati runway dan fesyen pada lewat 80an dan awal 90an di mana namanya sebaris dengan peragawati terkenal seperti Nasha Aziz dan Nora Ariffin. Pada tahun 1995 beliau beralih ke dunia lakonan setelah popular di Malaysia kerana muncul dalam muzik video lagu hits nyanyian Aris Ariwatan yang berjudul Lamunan Terhenti. Filem lakonannya yang pertama berjudul Suratan Kasih (1995) bersama Sofia Jane dan memegang watak utama dalam Debu-Debu Kasih pada tahun 1997 berjaya menaikkan namanya selain penampilan berkesannya membawa watak gadis bipolar dalam drama Hatiku Bukan Pualam bersama Umi Kalthum dan Wan Nor Azlin mendapat perhatian ramai pengkritik.

Beliau sering menghiasi kaca televisyen dari lewat 90an hingga kini menerusi pelbagai watak dan disifatkan antara dramatis yang malar segar di kaca televisyen Malaysia dan Singapura.  Salah satu drama yang begitu mempopularkannya adalah Bulan Bintang Capricorn pada tahun 1999.

Aida Aris berjaya menubuhkan syarikat penerbitannya sendiri diberi nama CintaKasih Sdn Bhd. Ditubuhkan pada tahun 2006 menggunakan duit simpanannya, CintaKasih kini sudah menerbitkan dua telefilem iaitu Suram Pengantin arahan Fairuz Loy dan Tercipta Untukku diarahkan oleh Ahmad Idham.

Kehidupan peribadi
Beliau mendirikan rumah tangga bersama  Husfarid Shaikh Ali @ Shaikh Hussain Ketua Pramugara MAS pada 4 September 2010. Aida sebelum ini pernah berkahwin dengan Bob Azrai selama dua tahun.

Filemografi

Filem

Drama

Telefilem

Videografi

Muzik Video

Anugerah dan pencalonan
 2012 (pencalonan) Anugerah Skrin 2012 - Pelakon Wanita Terbaik - "Gincu Ayah"
 2001 (pencalonan) Anugerah Skrin 2001 - Pelakon Pembantu Wanita Terbaik - "Ayuni"

Rujukan

Pautan luar 
 

Kelahiran 1972
Orang hidup
Pelakon wanita Singapura
Pelakon wanita Malaysia
Orang Singapura berketurunan Melayu
Muslim Singapura
Orang dari Singapura
Pelakon wanita Malaysia abad ke-20
1997